Vegyünk 1 kiló kenyeret!

Precondition:

* a pékség nyitott ajtaja előtt állunk
* van nálunk kellő mennyiségű készpénz
* a pékségben van kellő mennyiségű eladó kenyér
* a pékségben tartózkodik eladó

Postcondition:

* van 1 kiló kenyerünk

Kivétel:

* az eladó nem tud vagy nem hajlandó kenyeret adni.

1. Lépjünk be a pékségbe és ellenőrizzük az ott tartózkodó személyek számát és elhelyezkedését.
2. Ha a pultnak mifelénk eső oldalán nem tartózkodik rajtunk kívül más személy, lépjünk a 6-os pontra.
3. Álljunk az ezen személyek által képezett sor végére.
4. Amennyiben valamely személy kiáll a sorból, lehetőség szerint közelebb állunk a pulthoz, ügyelve arra, hogy ne álljunk ki a sorból, illetve ne álljunk a pult és olyan személy közé aki előttünk érkezett. Ha ezzel odaérünk a pulthoz, lépjünk az 5-ös pontra, egyébként ismételjük meg a 4. pontot.
5. Ellenőrizzük, hogy pult másik oldalán továbbra is tartózkodik eladó, ha nem akkor várunk 5 percet, ha igen akkor tovább lépünk a 7-es pontra.
6. Megkíséreljük hívni az eladót majd várunk legfeljebb 5 percet arra, hogy válaszoljon, amikor ez megtörténik visszalépünk az 5-ös pontra.
7. Ha nem ismerjük a pékség jelenlegi kínálatát, érdeklődjünk az eladótól.
8. Válasszunk egy kenyérfajtát a pékség kínálatából.
9. Kérjük meg az eladót, hogy adjon nekünk 1 kilót a választott kenyérfajtánkból. Ha ez nem lehetséges, válasszunk másik kenyérfajtát majd ismételjük meg a 8. pontot.
10. Várjunk amíg az eladó odahozza nekünk a kért kenyeret.
11. Kérdezzük meg mennyibe kerül a kenyér.
12. Vegyünk elő a kenyér árának megfelelő, vagy ennél nagyobb mennyiségű készpénzt és nyújtsuk át az eladónak.
13. Amennyiben a kenyér áránál többet fizettünk, várjuk meg amíg az eladó visszaadja a különbözetet.
14. Várjuk meg amíg az eladó átnyújtja a számlát.
15. Tegyük el a visszajárót és a számlát, illetve vegyük el a kenyeret.
16. Hagyjuk el az üzletet.